
HMSB-årsrapport for TF 2025
Bakgrunn for rapporten
Internkontrollforskriften § 5 punkt 8 påpeker at "virksomheten skal foreta en systematisk overvåkning og gjennomgang av internkontrollen for å sikre at den fungerer som forutsatt".
§ 5. Innholdet i det systematiske helse-, miljø- og sikkerhetsarbeidet. Krav til dokumentasjon (arbeidstilsynet.no) 

Kort om fakultetet
TF har totalt omtrent 68 ansatte, hvorav 20 er teknisk-administrativt ansatte og 48 vitenskapelig ansatte. Fakultetet har omtrent 250 studenter. Fakultetet driver forskning innen fagområdene bibelvitenskap, kirkehistorie, systematisk teologi, praktisk teologi, diakoni og interreligiøse studier og har studietilbud som omfatter profesjonsstudium i teologi samt en rekke andre religionsfaglige studieprogram og studieemner. 

Lokalt arbeidsmiljøutvalg (LAMU)
LAMU er et viktig organ for oppfølging av HMSB-arbeidet ved TF. Se egen årsrapport for LAMU ved TF 2025 for mer informasjon om saker i året som har gått, og sammensetning av medlemmer og observatører. 
Det ble gjennomført tre møter i LAMU TF i 2025: 13.mars, 11.september og 6.november. Det var planlagt for LAMU møte også i juni, men dette utgikk grunnet stort fravær blant LAMUs medlemmer. 
Sammendrag av året som har gått

Sykefravær 
Totalt sykefravær ved TF i 2025 var 6,5 % (i 2024 5,6%) 
Totalt 4 egenmeldte arbeidsrelaterte fravær i 2025.
	Kvartal
	Egenmeldt TF
	Legemeldt TF
	TF totalt
	UiO totalt

	1.kvartal
	2,8 %
	2,8 %
	5,6 %
	5 %

	2.kvartal
	1,2 %
	5,3 %
	6,5 %
	4,4 %

	3.kvartal
	1,9 %
	5,5 %
	7,4 %
	4,7 %

	4.kvartal
	2,4 %
	6,8 %
	9,2 %
	4,2 %



Sykefravær fordelt på kjønn ved TF
	TF Totalt fravær 2025
	Kvinners fraværsprosent
	Menns fraværsprosent

	6,5 %
	9 %
	3,5 %



Se sykefraværsrapport for TF 2025 for mer detaljert informasjon.
Opplæring – HMSB
Alle nyansatte ved TF får informasjon om HMS og beredskap ved ansettelse (onboarding) og gjennomgår brannvernopplæring med leder og representant fra eiendomsavdelingen. 
Gjennomføring av HMS kurs for medlemmer av LAMU 
Det er obligatorisk for medlemmer av arbeidsmiljøutvalgene, og dekanatet, å gjennomføre lovpålagt HMS-opplæring. LAMU ved TF hadde obligatoriske HMS-kurs oppe som orienteringssak i møtet 13.03.25.
HMS-mål ved TF i 2026: 
· LAMU vil jobbe videre med HMS-målene fra i fjor, om at alle LAMUs medlemmer, samt ledelsen ved fakultetet gjennomfører obligatoriske HMS-kurs. Fakultetsdirektør og HMS-koordinator følger opp. 

Lokal beredskap
Beredskapsøvelse
Beredskapsøvelse ble gjennomført 27.mars godt hjulpet av Kenneth Nielsen, seniorrådgiver ved Enhet for HMSB, og spillstaben. Evalueringsrapport følger som vedlegg.  
Plivokurs
Kenneth Nielsen, seniorrådgiver ved Enhet for HMSB, holdt et tretimers PLIVO-kurs for TFs ansatte våren 2025. Kurset var svært lærerikt og nyttig. Vi førte ingen liste over fremmøtte, men anslår at ca 15 ansatte møtte opp. 
Ergonomisk gruppetime
I etterkant av vernerunden 2024 ble det besluttet å bestille gruppetime fra ergoterapeut ved BHT for oppfølging og forebygging av muskel – og skjelettplager. Gruppetimen ble holdt av Carolina Lybäck-Forsbacka fra BHT. Vi fikk nyttig informasjon og tips om forebyggende tiltak på arbeidsplassen. Det ble ikke ført liste over hvor mange som møtte opp.
Hovedfunn etter vernerunde 2025, og hvilke tiltak som ble iverksatt 
Vernerunden ble gjennomført av fakultetsdirektøren. Grunnet fravær hadde ikke LHVO anledning til å delta på vernerunden i år. 
	I vernerunden ble det blant annet meldt inn behov for utskiftning av stoler/møbler, kuldetap i vinduskarmer og dårlig luftkvalitet. Tiltakene ble fulgt opp av fakultetsdirektøren og IT-ansvarlig. 
Risikovurderinger
TF har generelt utfordringer med gammel og uhensiktsmessig bygningsmasse som har behov for oppussing og rehabilitering. Det er ikke lenger sannsynlig at bygget vil bli rehabilitert. TF har fått klarsignal om fremtidig flytting til «pennalet» i Kristine Bonnevies hus. Det forventes flytting til ny lokasjon i 2028/2029. 
· Skal vi nevne ROS-analyser knyttet til jødiske veivisere, Bosnia, Gran og evt ROS-analyser som gjøres av de vitenskapelige? 
· Nettsiden om reiseråd? 
Avvik registrert i Dmaze
Alle avvik skal registreres i avvikssystemet i Dmaze, som i 2025 ble innført som nytt system for avviksregistrering ved UiO. I 2025 har det ved TF ikke blitt registrert avvik. Vi vil jobbe videre i LAMU med å bli mer bevisste på hva et avvik er, og senke terskelen for å melde inn avvik for ansatte. Det kan nevnes at TFs ansatte er aktive når det gjelder å melde inn driftsmeldinger til eiendomsavdelingen, som følger oss godt og tett opp. 
Satsningsområder for 2026
· Følge videre opp tiltak fra ARK undersøkelsen 2024.
· Beredskapsøvelse skal gjennomføres 26.mars
· Dekanatet skal ha gjennomført de obligatoriske HMS-kursene i løpet av vårsemesteret.
· Medlemmer av LAMU skal ha gjennomført de obligatoriske kursene i løpet av 2026. 
· Øke bevissthet for avvik og melde inn avvik i Dmaze. 

Alle ansatte oppfordres til å fortsette å være bevisste på HMS og bidra til et trygt og godt arbeidsmiljø. 





Utarbeidet av Anna Dyrkorn Tjora, HMSB-koordinator, TF. 

